Diari Oficial de la Generalitat Valenciana


Sumari del DOGV 2533, del 20-06-1995 (1995/835110)

RESOLUCIÓ de 8 de juny de 1995, de la Universitat de València, per la qual es convoca concurs públic per a la provisió de diverses places de professorat universitari, que se citen a l'annex I.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2533

Data del DOGV
:   20-06-1995

Secció del DOGV
:   AUTORITATS I PERSONAL

Número del document
:   1995/835110


Data del document
:   08-06-1995

Organisme emissor
:   Universitat de València

Tipus de document
:   Resolució

1474 RESOLUCIó de 8 de juny de 1995, de la Universitat de València, per la qual es convoca concurs públic per a la provisió de diverses places de professorat universitari, que se citen a l'annex I.  
Primer  
Aquest concurs es regeix pel que disposen la Llei orgànica 11/1983, de 25 d'agost (BOE 1 de setembre); Reial Decret 1.888/84 de 26 de setembre (BOE 26 d'octubre); Ordre de 28 de desembre de 1984 (BOE 16 de gener de 1985); Reial Decret 1427/86 de 13 de juny (BOE 11 de juliol); Estatuts de la Universitat de València (DOGV de 16 de desembre de 1985) i, en tot allò que no s'hi estableix, per la legislació general de funcionaris civils de l'estat. Cada una de les places convocades serà tramitada independentment.  
Segon  
Per a ser admès als esmentats concursos, es requereixen els requisits generals següents:  
a) Ser espanyol o ciutadà d'algun dels estats membres de la Unió Europea, segons estableix la llei 17/1993, de 23 de desembre (BOE del 24), d'Accés a Determinats Sectors de la Funció Pública dels Nacionals dels Altres Estats Membres de la Unió Europea.  
b) Ser major de 18 anys i no haver arribat a la jubilació establerta per la legislació vigent en la data d'acabament de la presentació de la sol·licitud.  
c) No haver estat separat, mitjançant expedient disciplinari, del servei de l'administració de l'estat o de l'administració autònoma, institucional o local, ni trobar-se inhabilitat per a l'exercici de funcions públiques.  
d) No patir cap malaltia ni defecte físic o psíquic que impedesca l'excercici de les funcions corresponents a professor d'universitat.  
Tercer  
Cal complir les condicions acadèmiques específiques que a continuació s'indiquen:  
a) Per concursar a les places de catedràtic d'universitat, estar en possessió del títol de doctor i complir les condicions assenyalades a l'article 4, apartat 1, lletra c), del Reial Decret 1.888/1984, de 26 de setembre.  
b) Per a concursar a les places de professor titular d'universitat, estar en possessió del títol de doctor i complir les condicions assenyalades a l'article 37, apartat 4, de la Llei 11/1983, de 25 d'agost.  
c) Per concursar a les places de catedràtic d'escola universitària, estar en possessió del títol de doctor.  
d) Per a concursar a les places de professor titular d'escola universitària, estar en possessió del títol de llicenciat, arquitecte o enginyer.  
La concurrència d'aquests requisits ha d'estar referida sempre a una data anterior a l'expiració del termini fixat per sol·licitar la participació en el concurs.  
Quart  
Qui desitge prendre part en el concurs, ha de trametre la corresponent sol·licitud al Rectorat d'aquesta Universitat (Negociat de Concursos, carrer de l'Antiga Senda de Senent, 11 (CP: 46264), València), per qualsevol dels procediments establerts a la Llei 30/1992 de 26 de novembre, de règim jurídic de les administracions públiques i del procediment administratiu comú, en el termini de 20 dies hàbils a partir de la publicació d'aquesta convocatòria en el Butlletí Oficial de l'Estat.   
La documentació que cal presentar o trametre és la que a continuació s'indica:  
1. Instància, degudament formalitzada, segons el model de l'annex II de la present resolució.  
2. Acreditar fefaentment la concurrència dels requisits establerts per participar en el corresponent concurs mitjançant document original o fotocòpia compulsada.  
3. Justificació d'haver abonat al compte «Drets d'examen-Universitat de València», núm. 8585-0940-41-9692066324 del Banc Mapfre, la quantitat de 3.500 PTA (tres mil cinc-centes pessetes) per formació d'expedient i drets d'examen.   
La falta de l'abonament de la quantitat establerta al punt 3, en el període de presentació de sol·licituds, es considerarà com un incompliment incorregible que provocarà la no-admissió al concurs.   
Quan el pagament dels drets s'efectue per gir postal o telegràfic, aquest haurà de ser adreçat a l'Habilitació Pagadoria (c/ Antiga Senda de Senent, 11 (CP: 46316), València), i al taló destinat a aquest organisme caldrà fer constar les dades següents: nom i cognoms de la persona interessada i plaça a què concursa, i també el número de la plaça de la convocatòria.  
L'Habilitació expedirà un rebut en dos exemplars, un dels quals caldrà adjuntar-lo a la sol·licitud.  
Cinquè  
Finalitzat el termini de presentació de sol·licituds, el rector d'aquesta Universitat, per qualsevol dels procediments establerts, remetrà a tots els aspirants la relació completa d'admesos i exclosos, amb indicació de les causes d'exclusió. Contra aquesta resolució, per la qual s'aprovarà la llista d'admesos i exclosos, les persones interessades podran presentar reclamació davant el Rectorat en el termini de 15 dies hàbils a comptar de l'endemà de la notificació de la relació d'admesos i exclosos.  
Sisè  
Els candidats proposats per a la provisió de les places han de presentar a la Secretaria General de la Universitat, en el termini de 15 dies hàbils següents a la conclusió de l'actuació de la comissió, i per qualsevol dels mitjans indicats, els documents següents:  
a) Fotocòpia del DNI o document equivalent per als nacionals d'altres estats a què fa referència el punt 2n, a) d'aquesta convocatòria.  
b) Certificat mèdic oficial de no patir cap malaltia ni defecte físic o psíquic que impedesca el desenvolupament de les funcions corresponents a professor d'universitat.  
c) Declaració jurada de no haver estat separat de l'administració de l'estat, institucional o local, ni de les administracions de les comunitats autònomes, mitjançant expedient disciplinari, i no trobar-se inhabilitat per a l'exercici de la funció pública.  
Qui tinga la condició de funcionari públic de carrera estarà exempt de justificar aquests documents i requisits, però haurà de presentar un certificat del Ministeri o organisme de què depenga, acreditatiu de la seua condició de funcionari i de totes les circumstàncies que consten al full de serveis.  
València, 8 de juny de 1995.- La vicerectora de Política de Personal: Dulce Contreras Bayarri.  
ANNEX I  
Catedràtics d'universitat  
Plaça núm. 1/1995.  
àrea de coneixement a què correspon: Arquitectura i Tecnologia de Computadors.  
Departament a què és adscrita: Informàtica i Electrònica. Activitats docents que ha de realitzar qui obtinga  
la plaça: Calculadores Electròniques.  
Règim de dedicació: temps complet.  
Classe de convocatòria: concurs.  
Plaça núm. 2/1995.  
àrea de coneixement a què correspon: Radiologia i Medicina Física.  
Departament a què és adscrita: Medicina.  
Activitats docents que ha de realitzar qui obtinga la plaça: Radiologia i Medicina Física.  
Règim de dedicació: temps complet.  
Classe de convocatòria: concurs.  
Professors titulars d'universitat  
Plaça núm. 3/1995.  
àrea de coneixement a què correspon: Biologia Vegetal.  
 Departament a què és adscrita: Biologia Vegetal.  
Activitats docents que ha de realitzar qui obtinga la plaça: Botànica.  
Règim de dedicació: temps complet.  
Classe de convocatòria: concurs.  
Plaça núm. 4/1995.  
àrea de coneixement a què correspon: Dret Administratiu.  
Departament a què és adscrita: Dret Administratiu i Processal.  
Activitats docents que ha de realitzar qui obtinga la plaça: Institucions Administratives.  
Règim de dedicació: temps complet.  
Classe de convocatòria: concurs.  
Plaça núm. 5/1995.  
àrea de coneixement a què correspon: Ecologia.  
Departament a què és adscrita: Microbiologia.  
Activitats docents que ha de realitzar qui obtinga la plaça: Docència d'Ecologia en la titulació de Biologia.  
Règim de dedicació: temps complet.  
Classe de convocatòria: concurs.  
Plaça núm. 6/1995.  
àrea de coneixement a què correspon: Economia Aplicada.  
Departament a què és adscrita: Estructura Econòmica (Economia Aplicada II).  
Activitats docents que ha de realitzar qui obtinga la plaça: Estructura Econòmica.  
Règim de dedicació: temps complet.  
Classe de convocatòria: concurs.  
Plaça núm. 7/1995.  
àrea de coneixement a què correspon: Farmacologia. Departament a què és adscrita: Farmacologia.  
Activitats docents que ha de realitzar qui obtinga la plaça: Per a impartir docència en les matèries de l'àrea de Farmacologia.  
Règim de dedicació: temps complet.  
Classe de convocatòria: concurs.  
Plaça núm. 8/1995.  
àrea de coneixement a què correspon: Farmacologia. Departament a què és adscrita: Farmacologia.  
Activitats docents que ha de realitzar qui obtinga la plaça: Farmacognòsia.  
Règim de dedicació: temps complet.  
Classe de convocatòria: concurs.  
Plaça núm. 9/1995.  
àrea de coneixement a què correspon: Microbiologia.  
Departament a què és adscrita: Microbiologia.  
Activitats docents que ha de realitzar qui obtinga la plaça: Docència de Microbiologia en la llicenciatura de Ciències Biològiques.  
Règim de dedicació: temps complet.  
Classe de convocatòria: concurs.  
Catedràtic d'escola universitària  
Plaça núm. 10/1995.  
àrea de coneixement a què correspon: Didàctica de les Ciències Socials.  
Departament a què és adscrita: Didàctica de les Ciències Experimentals.  
Activitats docents que ha de realitzar qui obtinga la plaça: Didàctica de la Geografia.  
Règim de dedicació: temps complet.  
Classe de convocatòria: concurs.  
Professors titulars d'escola universitària  
Plaça núm. 11/1995.  
àrea de coneixement a què correspon: Dret Financer i Tributari.  
Departament a què és adscrita: Dret Financer i Història del Dret.  
Activitats docents que ha de realitzar qui obtinga la plaça: Docència en totes les matèries adscrites a l'àrea de Dret Financer i Tributari en qualsevol de les titulacions en la qual tinga atribuïda docència.  
Règim de dedicació: temps complet.  
Classe de convocatòria: concurs.  
Places núms. 12, 13 i 14/1995.  
àrea de coneixement a què corresponen: Dret del Treball i de la Seguretat Social.  
Departament a què són adscrites: Dret del Treball i de la Seguretat Social.  
Activitats docents que han de realitzar els qui obtinguen les places: Docència en Dret del Treball i de la Seguretat Social.  
Règim de dedicació: temps complet.  
Classe de convocatòria: concurs.  
Plaça núm. 15/1995.  
àrea de coneixement a què correspon: Economia Aplicada. Departament a què és adscrita: Economia Aplicada.  
Activitats docents que ha de realitzar qui obtinga la plaça: Estadística Econòmica i Empresarial.  
Règim de dedicació: temps complet.  
Classe de convocatòria: concurs.  
Plaça núm. 16/1995.  
àrea de coneixement a què correspon: Economia Financera i Comptabilitat.  
Departament a què és adscrita: Comptabilitat.  
Activitats docents que ha de realitzar qui obtinga la plaça: Comptabilitat.  
Règim de dedicació: temps complet.  
Classe de convocatòria: concurs.  
Plaça núm. 17/1995.  
àrea de coneixement a què correspon: Infermeria.  
Departament a què és adscrita: Infermeria.  
Activitats docents que ha de realitzar qui obtinga la plaça: Infermeria Comunitària: Control de la Infecció en la Comunitat.  
Règim de dedicació: temps complet.  
Classe de convocatòria: concurs.